《赏花钓鱼侍宴应制》
宋代·姚铉

上苑烟花迥不同，汉皇何必幸回中。
花枝冷溅昭阳雨，钓线斜牵太液风。
绮萼惹衣朱槛近，锦鳞随手玉波空。
小臣侍宴惊凡目，知是蓬莱第几宫。

作者简介：（968—1020）庐州合肥人，字宝之。太宗太平兴国八年进士。知潭州湘乡县，通判简、宣、升三州。淳化五年，直史馆。至道初，迁太常丞，充京西转运使，官至两浙转运使。善文辞，藏书颇富。真宗大中祥符四年，纂集唐代文章为《唐文粹》百卷，去取谨严。与柳开、穆修等开宋代古文运动之先声。